CELEX: 62008CN0073
Language: et
Date: 2008-02-22 00:00:00
Title: Kohtuasi C-73/08: Eelotsusetaotlus, mille esitas Cour constitutionnelle (varem Cour d'arbitrage) (Belgia) 14. veebruaril 2008 — Nicolas Bressol jt ning Céline Chaverot jt versus Gouvernement de la Communauté française de Belgique

9.5.2008   
            
            
               ET
            
            
               Euroopa Liidu Teataja
            
            
               C 116/10
            
         Eelotsusetaotlus, mille esitas Cour constitutionnelle (varem Cour d'arbitrage) (Belgia) 14. veebruaril 2008 — Nicolas Bressol jt ning Céline Chaverot jt versus Gouvernement de la Communauté française de Belgique
   (Kohtuasi C-73/08)
   (2008/C 116/17)
   Kohtumenetluse keel: prantsuse
   Eelotsusetaotluse esitanud kohus
   Cour constitutionnelle (varem Cour d'arbitrage)
   Põhikohtuasja pooled
   
      Kaebuse esitajad: Nicolas Bressol jt ning Céline Chaverot jt
   
      Vastustaja: Gouvernement de la Communauté française de Belgique
   Eelotsuse küsimused
   
               1.
            
            
               Kas Euroopa Ühenduse asutamislepingu artikli 12 esimest lõiku ja artikli 18 lõiget 1 koostoimes sama lepingu artikli 149 lõikega 1 ja lõike 2 teise taandega ning artikli 150 lõike 2 kolmanda taandega tuleb tõlgendada nii, et nende sätetega on vastuolus, kui kõrghariduse valdkonnas pädev liikmesriigi autonoomne kogukond, kes on silmitsi probleemiga, et mitmele peamiselt avalikest vahenditest rahastavale meditsiinierialale on suur üliõpilaste tung naaberliikmesriigist seal rakendatava piirangute poliitika tõttu, võtab selliseid meetmeid nagu need, mis on sätestatud prantsuskeelse kogukonna 16. juuni 2006. aasta kõrghariduse esimese astme teatavatel kursustel üliõpilaste arvu reguleerivas dekreedis, kui see kogukond toob esile kaalukad põhjendused selle kohta, et niisugune olukord võib olla rahanduslikult liialt koormav ja kahjustada pakutava hariduse kvaliteeti?
            
         
               2.
            
            
               Kas esimesele küsimusele vastamisel omab tähtsust see, kui kõnesolev kogukond tõendab, et sellise olukorra tagajärjel omandab liiga vähe sellesse kogukonda kuuluvaid üliõpilasi diplomi, et kogukonnas avaliku tervishoiusüsteemi kvaliteedi tagamiseks oleks kestvalt piisaval hulgal kvalifitseeritud meditsiinilist personali?
            
         
               3.
            
            
               Kas esimesele küsimusele vastamisel omab tähtsust see, kui kõnesolev kogukond, võttes arvesse asutamislepingu artikli 149 lõike 1 lõpuosa ning majanduslike, sotsiaalsete ja kultuurialaste õiguste rahvusvahelise pakti artikli 13 lõike 2 punkti c, mis sisaldab standstill-kohustust, otsustab säilitada selle kogukonna liikmete laialdase ja demokraatliku juurdepääsu kvaliteetsele kõrgharidusele?